text: फिल्म निर्माता मुकेश भट्ट ने कहा कि उत्तराखंड में काफी संभावनाएं है। सरकार फिल्म निर्माता के नजरिये से नीतियां तैयार करे। अनुदान और अन्य सुविधाओं पर विशेष ध्यान दिया जाए। रमेश सिप्पी ने कहा कि हम सभी उत्तराखंड के साथ है। फिल्मो की शूटिंग से राज्य में पर्यटन को भी बढ़ावा मिलेगा। फिल्म निर्माता बोनी कपूर ने भी उत्तराखण्ड सरकार को सहयोग दिए जाने की बात कही। प्रसिद्ध गीतकार प्रसून जोशी ने कहा की उत्तराखण्ड के लोग बहुत संवेदनशील है। हम सभी को मिलकर ऐसा माहौल बनने का प्रयास करना चाहिए, जिससे उत्तराखंड में शूटिंग के लिए फ्रेंडली माहौल तैयार हो सके। फिल्म निर्माता सतीश कौशिक ने कहा कि उनका उत्तराखंड से काफी पुराना नाता है।